ดี.เกรย์แมน

**ดี.เกรย์แมน** () เป็นการ์ตูนญี่ปุ่น ผลงานของ คาสึระ โฮชิโนะ เริ่มตีพิมพ์ในนิตยสารโชเน็นจัมป์รายสัปดาห์ ตั้งแต่ พ.ศ. 2547 จนถึงปัจจุบัน ต่อมาได้รับการดัดแปลงบทเป็นอนิเมะ และเกมใน Nintendo DS และPlay Station 2

ในประเทศไทย ดี.เกรย์แมน ได้รับลิขสิทธิ์จัดพิมพ์โดย สยามอินเตอร์คอมิกส์ ฉบับอนิเมะ ออกจำหน่ายในรูปแบบวีซีดี-ดีวีดีลิขสิทธิ์โดย TIGA และออกอากาศทางช่องทรูสปาร์ก ของสถานีโทรทัศน์เคเบิล ทรูวิชั่นส์

## เรื่องย่อ
จากเรื่องราวของบาทหลวงผู้มีบทสวดเป็นเครื่องมือในการสยบปีศาจร้าย เรื่องราวของศาสนจักรแห่งความมืด โดยการนำของ เอ็กโซซิสท์ ตัวแทนของฝ่ายมนุษย์ที่ต้องรับมือกับ เหล่าโนอาผู้มีพลังจากพระผู้เป็นเจ้าที่สามารถนำร่างวิญญาณของมนุษย์ดัดแปลงให้กลายเป็นปีศาจรับใช้และเข่นฆ่ามนุษย์ที่เรียกว่าอาคุม่า โดยท่านเคานท์พันปี และเหล่า ตะกูลโนอาเครื่องมือในการกำจัดเหล่าปีศาจนั้นมีเพียงหนึ่งเดียว อินโนเซนส์ อาวุธที่พระเจ้าประทานมาเพื่อต่อต้านเหล่าอาคุม่า
อเลน วอคเกอร์ เด็กหนุ่มน้อยผู้ถูกฝึกฝนให้มาเป็นเอ็กโซซิสท์ ได้เข้าร่วมซะตากรรมสงความของศาสนะจักรแห่งความมืดและตระกูลโนอา เพื่อเอาชนะในครั้งนี้ได้หรือไม่ หรือโลกจะถูกกลืนหายโดยตระกูลโนอา หายนะแห่งวิญญาณและปีศาจมาถึงแล้ว...

## ศาสนจักรแห่งความมืด
ศาสนจักรแห่งความมืดเป็นส่วนหนึ่งของศาสนจักร ไม่เคยเปิดเผยตัวตนให้สังคมภายนอกรับรู้ เพียงใช้นามของเอ็กโซซิสท์ มีกองกำลังและฐานทัพย่อยทั่วโลกเพื่อไล่ล่าทำลาย Akuma (อาคุม่า) และ Noah (โนอา) นอกจากนั้นยังมีหน้าที่พัฒนาอาวุธในการต่อกรกับเหล่าปีศาจ รวมทั้งศึกษาความเป็นไปของ อินโนเซนส์ หรือจตุรัสศิลาจากบันทึกโบราณ มีสัญลักษณ์เป็นไม้กางเขนหลายแฉก พร้อมตามคำอวยพรโบราณ เพื่อเป็นการเชื้อเชิญเหล่า อาคุม่า ในร่างมนุษย์ให้ออกมาหา เอ็กโซซิสท์ นั่นเอง

แม้ศาสนจักรแห่งความมืดจะเป็นองค์กรลับ แต่ได้รับเงินทุนสนับสนุนจากทั่วโลกตลอดเวลา การปฏิบัติการของเหล่าเอ็กโซซิสท์และหน่วยค้นหาจะมีหน่วยงานที่เกี่ยวข้องคอยออกค่าใช้จ่ายทั้งหมด โดยเฉพาะเครื่องแบบของเอ็กโซซิสท์ จะมีสัญลักษณ์กางเขนกุหลาบติดไว้เพื่อใช้เป็นบัตรผ่านไปยังสถานที่ต่าง ๆ รวมทั้งสิทธิพิเศษบางอย่างในการเดินทางอีกด้วย

## ตระกูลโนอา
ลูกหลานของอดัมรุ่นที่สองของโลกซึ่งถูกปลุกความทรงจำของโนอาขึ้นมา ในยุคหนึ่งๆ โนอาจะปรากฏตัวขึ้น12คน (โดยไม่นับเคานท์พันปีซึ่เงป็นสาวกลำดับที่1ซึ่งยังไม่ถูกกำจัด) ทั้ง12คนนั้นมีหน้าที่คอยอยู่เคียงข้างเคานท์พันปีเพื่อต่อกรกับอินโนเซนส์และบรรดาเอ็กโซซิสท์ แต่35ปีก่อนที่อเลน วอคเกอร์จะถือกำเนิด ได้ปรากฏโนอาคนที่14ขึ้น และได้รับการขานนามตามลำดับการเกิดว่า [ลำดับที่14]

### โนอา

## อาวุธในเรื่อง
### มรดกศักดิ์สิทธิ์
* จัตุรัสศิลา บันทึกแห่งการเปลี่ยนแปลงประวัติศาสตร์ของคนรุ่นเก่าและพระผู้เป็นเจ้า เพื่อบันทึกเรื่องราวให้ทราบต่อไปในรุ่นอื่นๆ
* หัวใจแห่งจัตุรัสศิลา เป็นของชิ้นเดียวที่ให้พลังแก่ศาสตราชิ้นอื่นๆได้และมีอำนาจมหาศาล หากถูกทำลายแล้ว อาวุธทุกชิ้นจะไม่สามารถใช้งานได้

### ยานพาหนะ
* เรือโนอา เป็นเรือที่ว่ากันว่าเป็นเรือที่ใช้บรรทุกสิ่งมีชีวิตในสมัยน้ำท่วมโลก
* จัตุรัสนาวา เป็นสถานที่เกิดของเหล่าโนอา ถูกผนึกไว้ที่เอโดะ ไม่สามารถเคลื่อนที่ได้เพราะไม่มีผู้มีคุณสมบัตินักดนตรีคอยควบคุม มีพลังในการเชื่อมต่อประตูในสถานที่แทบทุกแห่ง ภายในมีหมู่บ้านและหอคอยสีขาว โรงงานผลิตAkuma(ถูกเสนาธิการ3คนและอเลน วอคเกอร์ทำลายแล้ว)พร้อมทั้งสถานที่ลับที่ยังไม่เปิดเผยเช่น ห้องเปียโนสำหรับควบคุมจัตุรัสนาวาของ[ลำดับที่14]
* จัตุรัสนาวารัตติกาล เป็นนาวาลำใหม่ที่ลูกสาวคนโต โร้ด คาเมล็อต โนอา สร้างขึ้นมาใหม่ มีสีดำและใช้เปียโนแห่งรัตติกาลนิรันดร์ควบคุม มีประตูมิติเช่นเดียวกับจัตตุรัสนาวา แต่เอาไว้โยกย้ายอาคุม่าเป็นหลัก

### อุปกรณ์วิญญาณ
* ฟองไข่วิญญาณหรือฟองไข่ของakuma ที่ๆรวบรวมแร่ในโลกใบนี้ให้ก่อร่างออกมาเป็นกระดูกวิญญาณ ถึงแม้ว่าจะเสียหายหรือแตกดับไปก็สามารถใช้พลังงานจากเศษเหล่านั้นได้เช่นเดิม
* เปียโนรัตติกาลนิรันดร์ เป็นเครื่องมือในการเรียกและบงการอาคุม่าทั่วโลก รวมถึงใช้ควบคุมจัตุรัสนาวารัตติกาลนิรันดร์ด้วย
* เปียโนแห่งนาวา เป็นเครื่องมือในควบคุมจัตุรัสนาวาลำเก่า มีเพียง[ลำดับที่14]และผู้มีคุณสมบัติแห่งนักดนตรีมี3คนที่คาดว่าเป็นกับอเลน  วอคเกอร์เท่านั้นที่สามารถเล่นเพลงเพื่อควบคุมจัตุรัสนาวาได้

### [[อินโนเซนส์]]
ชิ้นส่วนที่ถูกกล่าวขานว่าเป็นผลึกแห่งพระเจ้า มีทั้งหมด 109 ชิ้น หัวใจ 1 ชิ้น มีอำนาจทำลายล้างอาคุม่าและโนอา ขณะเดียวกันก็สามารถถูกทำลายจากอาคุม่าหรือโนอาได้เช่นกัน อินโนเซนส์จะทำการคัดเลือกนายของตนเอง ก่อร่างใหม่และสามารถปกป้องผู้เชื่อมต่อจากอันตรายได้ แต่จะไม่เกิดขึ้นเสมอไป เช่นกรณีของอเลน วอคเกอร์และรินารี่ ลีที่ได้อินโนเซนส์ช่วยเหลือให้รอดพ้นจากความตายมาได้อย่างฉิวเฉียด แต่ไม่ปรากฏในกรณีของเอ็กโซซิสท์คนอื่นที่ถูกฆ่า

การครอบครองอินโนเซนส์ต้องถือกฏเหล็ก 3 ข้อ ได้แก่

1.อย่ายกโทษหรือยอมรับการให้อภัยจากเหล่าโนอาหรืออาคุม่า

2.เชื่อมั่นในพระผู้เป็นเจ้า

3.เชื่อมั่นในตนเองและยอมตายเพื่อพระผู้เป็นเจ้า

หากไม่สามารถทำได้ในข้อที่แรก อินโนเซนส์ จะเปลี่ยนร่างกายและจิตใจเป็นป้อมปราการ เข้าสู่ภาวะ"ร่วงหล่นจากสวรรค์" มีแต่ทำลายทั้งมนุษย์และอาคุม่าเท่านั้นจนกว่าจะสลายไป หากไม่เชื่อมั่นในพระผู้เป็นเจ้าและไม่เชื่อมั่นในตนเอง อินโนเซนส์จะสูญหาย สลายไป หรือ เลือกนายคนใหม่
อินโนเซนส์ สามารถโยกย้ายถ่ายเทออกจากร่างกายได้และเปลี่ยนผู้ใช้ได้หากไม่มีการเสื่อมสลายโดยยังคงรูปแบบเดิมไว้

#### รูปแบบการสถิตของ[[อินโนเซนส์]]
มีด้วยทั้งหมด 3 แบบ
* สิงสถิต 
ศาสตราจะสถิตอยู่ในเซลล์ของผู้เชื่อมต่อ หากยังไม่สำแดงฤทธิ์จะมีสภาพเช่นเดียวกับร่างกายมนุษย์ทั่วไป มีพลังทำลายล้างสูงแต่แลกด้วยชีวิตของผู้เชื่อมต่อพร้อมกับอายุขัยที่สั้นลง เช่น แขนซ้ายของอเลน วอคเกอร์ และเขี้ยวของอเลสเตอร์ โครวรี่
* ติดตัว
เป็นรูปแบบที่มีจำนวนมากที่สุด เกิดจากการแปรพลังอินโนเซนส์ให้อยู่ในรูปของอาวุธที่เหมาะสมกับผู้เชื่อมต่อคนนั้นๆ เช่น ปืนผู้พิพากษาของเสนาธิการครอส มาเรี่ยน , ชาริตี้เบลล์ของดีชา บารี่ หรือ ค้อนแพนเมอร์ของราวี่
* ผลึก 
รูปแบบใหม่ที่เพิ่งถือกำเนิด เกิดจากเลือดของผู้เชื่อมต่อ ดังนั้นจึงตอบสนองกับผู้เชื่อมต่อได้ดีกว่ารูปแบบติดตัวจะถูกใช้งานจากบาดแผลศักดิ์สิทธิ์ อินโนเซนส์รูปแบบผลึกอันแรกคือดาร์คบู๊ตของรินารี่ ลี และต่อมาคือดาบของคันดะ ยู (ในรัตติกาลที่208) ซึ่งอินโนเซนส์ของทั้งสองวิวัฒน์มาจากรูปแบบติดตัว

### [[อาคุม่า]]
คือวิญญาณของมนุษย์ ที่ต้องทำการดึงขึ้นมาจากนรก โดยผู้ที่เคยพบปะหรือคนที่เคยรักและอยู่ด้วยกัน โดยวิญญาณที่นำจากนรกมาตรีงลง โครงกระดูกแห่งโนอา ที่ต้องหาร่างกายอาศัยโดย ฆ่าผู้นำวิญญาณของตนขึ้นมาและพัฒนาวิญญาณและร่างกายในขั้นต่อไป
ขั้นที่ 1 อาคุม่า กลายร่างจากร่างมนุษย์ นำเลือกตนเองมาเป็นกระสุนปืน
ขั้นที่ 2 จิตใจเริ่มตื่นขึ้นและแสดงความสามารถเฉพาะออกมา เช่น นักแม่นปืน
ขั้นที่ 3 ใช้พลังจากขั้นที่ 2 บางส่วนและใช้ความสามารถทางร่างกายเป็นหลัก
ขั้นที่ 4 ทารกปีศาจ

## ตัวละคร
### เสนาธิการ
;**[[ครอส มาเรี่ยน]]** Cross Marian 
:อาจารย์ของอเลน วอคเกอร์ อดีตเคยเป็นนักวิทยาศาสตร์ ชอบดื่มเหล้า เล่นการพนัน มีหนี้สินบานตะไท (ป้ายให้อเลนและจัสเดวี่ตามชดใช้) มีเพื่อนหญิงมากมาย เป็นผู้กำความลับของโนอาลำดับที่ 14  และเป็นเอ็กโซซิสท์ที่มีศาสตรากำราบอาคุม่าถึง2ชนิด นั่นคือ สุสานของพระแม่ศักดิ์สิทธิ์ ที่มีศพของหญิงสาวที่มีอินโนเซนต์สิงสถิตอยู่นาม มาเรีย ความสามารถของมาเรียยังไม่แน่ชัดทั้งหมด หนึ่งในนั้นคือ การบงการสมองให้ทำตามคำสั่ง หรือ สร้างม่านมายาบดบังสมองไม่ให้มองเห็นสิ่งที่อยู่ภายใน ศาสตราอีกอันหนึ่งคือ ปืน "ผู้พิพากษา" บรรจุกระสุนศักดิ์สิทธิ์ ท่าไม้ตายคือ ศรแห่งบาปแต่กำเนิด และผู้พิพากษาระดับทัณฑ์วินาศ เดินทางไปยังญี่ปุ่นเพื่อทำลายโรงงานผลิตอาคุม่า

อุปนิสัยเจ้าชู้ ปากไม่ดี เอาแต่ใจและชอบแวบหายไปบ่อยครั้งจนเดือดร้อนเอ็กโซซิสท์ในกลุ่มที่ต้องออกตามหานานหลายเดือน แต่แท้จริงแล้วเป็นคนเจ้าเล่ห์และสุขุม กุมความลับหลายต่อหลายอย่างที่แม้แต่เจ้าหน้าที่ระดับสูงของศาสนจักรก็ยังไม่รู้

;**[[คราวน์ ไนน์]]** Kloud Nine
:เสนาธิการหญิงคนเดียวมี ศาสตราจะเป็นลิงซึ่งเกาะอยู่ที่ไหล่ ชื่อ "เหลา ฉีหมิง" สัตว์กำราบอาคุม่ารูปแบบสิงสถิต คล้ายกับมาเรียของครอส เมื่อสำแดงฤทธิ์ร่างจะขยายขึ้น อดีตเคยเป็นนักฝึกสัตว์ในละครสัตว์ อุปนิสัยเฉียบขาด เป็นหนึ่งในผู้หญิงที่ครอสจีบไม่ได้

;**[[เควิน เยเกอร์]]** Kevin Yeager
:ศาสตราคือ โซ่ ประเภทติดตัว ในสมัยก่อนเขาเป็นอาจารย์สอนหนังสือ แต่พอลูกศิษย์ตัวเองได้ถูกอาคุม่าฆ่าตายเลยมาเป็นเอ็กโซซิสท์ เป็นคนเดียวในเหล่าเสนาธิการที่ต้องสังเวยชีวิตให้การต่อสู้กับโร้ดและทิกี้และสิ้นใจไปหลังถูกดึงอวัยวะ

;**[[ฟรอย ทีเอดอล]]** Froi Tiedoll
:เป็นอาจารย์ประจำกลุ่มของคันดะ มารี่ และดีชา รักการวาดภาพ มีอารมณ์อ่อนไหวและเอ็นดูเอ็กโซซิสท์ในกลุ่มเหมือนลูกชาย มีศาสตราคือ "Maker of Eden" (พู่กัน)ที่เรียกมนุษย์พฤกษาขาวออกมาได้ รวมทั้งท่า"อ้อมกอดแห่งสวนพฤกษา"ก็เป็นท่าที่มีพลังป้องกันสูงที่สุดในศาสนจักร อดีตเคยเป็นจิตรกร

;**[[วีนทัส โซคาโร่]]** Winters Socalo
:เสนาธิการที่สวมหน้ากากไว้อยู่ตลอดเวลา มีนิสัยชอบเข่นฆ่า เห็นคุณค่าของคนน้อย มีศาตราคือ "Madness(เทวาคลั่ง)" เป็นศาสตราแบบติดตัว รูปร่างเป็นมีดสองด้านหมุนได้ อดีตเคยเป็นนักโทษประหาร

อเลน วอคเกอร์และคันดะ ยู คือเอ็กโซซิสท์ที่มีคุณสมบัติและความสามารถเพียงพอที่จะเป็นเสนาธิการ แต่คันดะหายตัวไปเสียก่อนหลังเหตุการณ์อัลม่า-คัลม่า ส่วนอเลนได้หลบหนีไปเพื่อต่อสู้กับ[ลำดับที่14] ภายหลังคันดะได้กลับมาและแอบลอบออกตามหาอเลน ทว่าตามไม่ทันและถูกทีเอดอลพบตัว ทีเอดอลจึงเสนอให้คันดะรับตำแหน่งเสนาธิการเพื่อลบล้างและชดใช้ต่อความผิดที่ก่อขึ้น

### เอ็กโซซิสท์
ผู้เชื่อมต่อ อินโนเซนส์ ซึ่งศาสตราจะมีรูปแบบต่างกันไปตามความสามารถของเอ็กโซซิสท์แต่ละคน

;**[[อเลน วอคเกอร์]]** Allen Walker
: เด็กหนุ่ม อายุ 15 ปี ผู้ถูกมาน่าซึ่งถูกนำวิญญากลับมาเป็น อาคุม่า กรีดดวงตาและฝังคำสาปให้รับรู้ถึง อาคุม่า ตนอื่นและมองเห็นวิญญานที่นำมาทำเป็น อาคุม่า มีอินโนเซนส์รูปแบบสิงสถิตที่แขนซ้าย เปลี่ยนเป็นมือยักษ์ ปืนและดาบได้ ปัจจุบันได้ทำการพัฒนากลายเป็นตัวตลกแห่งพระผู้เป็นเจ้า มือข้างหนึ่งเป็นกรงเล็บและสามารถใช้มือซ้ายดึงออกมาเป็นดาบขนาดใหญ่ได้ เป็นเจ้าของร่างให้เนียร์หรือลำดับที่ 14 กลับมายังโลกนี้

;**[[รินารี่ ลี]]** Lenalee Lee
:น้องสาวของโคมุอิ ทำงานในศาสนจักรตั้งแต่เด็ก มาจากเมืองจีน มีอินโนเซนส์คือดาร์กบู๊ต ปัจจุบันพัฒนาให้กลายเป็นดาร์คบู๊ตรูปแบบผลึก เวลาสำแดงฤทธิ์จะกลายเป็นรองเท้าเหล็กสีแดงเข้มแบบอัศวิน และเมื่อคลายการสำแดงจะกลายเป็นกำไลเท้า

;**[[คันดะ ยู]]** Yu Kanda
: หนึ่งในผู้รับทดลองโครงการเอ็กโซซิสท์รุ่นที่สองจากแผนกวิทยาศาสตร์ที่ 1ก่อนที่โคมุอิจะเข้ารับตำแหน่ง มีความสามารถฟื้นฟูสภาพร่างกายฉับพลันด้วยยันต์ของตระกูลจาง มีอินโนเซนส์เป็นดาบกำราบอาคุม่าชื่อมุเก็น(หกมายา) ซึ่งหักไปหนึ่งครั้งและเข้าสู่สภาพใช้การไม่ได้อีกหนึ่งครั้ง ปัจจุบันพัฒนากลายเป็นดาบรูปแบบผลึกเช่นเดียวกับรินารี่ เป็นดาบญี่ปุ่น ใบดาบสีแดงดำ

;**[[ราวี่]]** (Lavi) Bookman
:ราวี่ หรือ จูเนียร์ ผู้สืบทอด ผู้บันทึกประวัติศาสตร์ของโลก คนต่อไป โดยชื่อนี้เป็นปลอมที่ 49 เพราะผู้สืบทอดไม่สามารถเปิดเผยชื่อจริงได้ มี อินโนเซนส์ คือค้อนยักษ์แพนเมอร์ที่เรียกตราต่างๆออกมาเพื่อบังคับธาตุต่างๆได้

;**[[บุ๊คแมน]]** Bookman
:ผู้บันทึกประวัติศาสตร์ของโลก ปู่ของราวี่ เป็นนักบันทึกที่เก็บรวบรวมข้อมูลทุกสิ่งทุกอย่างที่เกิดขึ้น  มีอินโนเซนส์คือ เข็มสวรรค์

;**[[มิลันดา ล็อตโต้]]** Miranda Lotto
:อดีตสาวชาวบ้านที่ไม่รู้ว่าตนครอบครอง อินโนเซนส์ จนกะทั่งพบกับ อเลน วอคเกอร์ มี อินโนเซนส์ คือแผ่นโลหะสลักไทม์เร็คคอร์ด

;**[[อเลสเตอร์ โครวรี่]]** Arystar Krory
:เจ้าของปราสาทที่มีรูปลักษณะภายนอกคล้ายผีดูดเลือด จนได้พบกับ อเลน วอคเกอร์ ที่มารับ มี อินโนเซนส์ คือฟันเขี้ยว

;**ดีชา บารี่** Daisya Barry
:เอ็กโซซิสท์ที่สังกัดอยู่ในกลุ่มของเสนาธิการทีเอดอล แต่โดนทีกี้แห่งตระกูลโนอาสังหาร มีอินโนเซนส์คือกระดิ่งวินาศ ชาร์ริตี้ เบลล์

;**นอยซ์ มาริ** Noise Marie
:สังกัดในทีมทีเอดอล มีอินโนเซนต์คือ "เพลงสวดของนักบุญ" โดยใช้ลวดเปียโน ในการจัดการกับเหล่าอาคุม่า มีท่าคือ ท่วงทำนองแห่งเสียงคร่ำครวญ ซึ่งจะใช้สายรัดอาคุม่าไว้และบรรเลงเพลงเพื่อทำลาย ได้รับหน้าที่ให้ดูแลมิลันด้าที่รับภาระหนักมากที่สุดในบรรดาเอ็กโซซิสท์

;**เชาจี๋ ฮัง** Chaoji Hang
:สังกัดทีมทีเอดอล มีอินโนเซนต์เป็น "กำไลเหล็กแห่งพระเจ้า" ความสามารถเบื้องต้นสามารถยกวัตถุขนาดใหญ่และมีน้ำหนักมากๆได้ นอกจากนี้เชาจี๋นั้นยังนับถือคันดะเป็นพิเศษอีกด้วย

;**ทีโมธี ฮาร์ท** Timothy Hearts
: เด็กชายที่มีลูกแก้วอยู่ตรงกลางหน้าผาก ซึ่งเป็นอินโนเซนต์คือ "สึกิคามิ" เป็นผลึกเพชรโดยจะสามารถให้วิญญาณ สึกิคามิ เข้าไปสิงคนที่ต้องการได้และขับไล่วิญญาณของร่างนั้นๆออกไปเพื่อให้ทีโมธีร่างวิญญาณเข้าสิง ขยายขอบเขตพลังให้มากขึ้น ทีโมธี (เมื่อเข้าสิงอาคุม่า) จะสามารถใช้พลังต่างๆของอาคุท่าตัวนั้นๆได้ และเมื่อออกจากร่าง อาคุม่าจะสลายไปเนื่องจากถูกชำระล้าง มีเอกลักษณ์พิเศษคือเมื่อเข้าสิงแล้วรูปร่างภายนอกของอาคุม่าจะเปลี่ยนไป หรือแปรเทพ เทวะสถิต

;ซูแมน ดาร์ค 
: ศาสตราสถิตที่แขนขวา สามารถใช้ลมในการต่อสู้ได้ มีนิสัยคล้ายคันดะ แต่จริงๆแล้วเป็นคนอ่อนโยน

### เอ็กโซซิสท์เทียม (เอ็กโซซิสท์รุ่นที่ 2)
อัลม่า คัลม่า (Alma Klma) ร่างทดลองที่ตื้นขึ้นเป็นคนแรก

คันดะ ยู Yu Kanda คันดะได้ถูกอาคุม่าฆ่าตายไปแล้วรอบหนึ่งแต่ทางศาสนจักรได้เอาร่างของเขามาทดลองและสร้างร่างเทียมขึ้นมาแต่คันดะกลับจำอดีดได้จึงจะถูกผลึกแช่แข็งแต่สุดท้ายก็ไม่กำจัดเพราะสามารถนำร่างเทียมผสานกับอินโนเซนส์ได้

### แผนกวิทยาศาสตร์
เป็นฝ่ายที่สนับสนุนเหล่าเอ็กโซซิสท์ วิเคราห์วิจัยสิ่งของมาช่วยเหลือเอ็กโซซิสท์อื่น และผุ้ชวยอีกด้วย [งานยุ่งอีกด้วย]
;**[[โคมุอิ ลี]]** Komui Lee
:หัวหน้าสาขาของศาสนจักรแห่งความมืด เป็นพี่ชายของรินารี่อายุ 29 แต่เดิมเคยดำรงตำแหน่งหัวหน้าแผนกวิทยาศาสตร์ จึงมักถูกคนอื่นเรียกว่าหัวหน้าแผนกมาจนถึงปัจจุบันมีนิสัยหวงน้องสาวขั้นรุนแรง
;**[[รีเวอร์ เวนแฮม]]** Reever Wenhamm
:(รอง) หัวหน้าแผนกวิทยาศาสตร์ อายุ 26 ปี เกลียดเหล้าและบุหรี่เกิดที่แถบอเมริกาใต้
;**บาคุ จาง ** Bak Chan
:หัวหน้าสาขาเอเชีย อายุ 29 เป็นคนจีน แอบหลงรักรินารี่ เวลาตื่นเต้นจะเกิดอาการลมพิษขึ้น [อายุเท่าโคมุอิ ตัวเท่าอเลน]
;**แอนนิต้า** Annita
:เจ้าของหอคณิกาผู้นำพาเหล่าเอ็กโซซิสท์ไปยังเอโดะ เสียชีวิตจากการโจมตีของอาคุม่าในเวลาหลังจากที่มิลันด้าคลายการเวลา

### อสูรสถิต
;**อัลม่า คัลม่า** (Alma Klma)
: อดีตร่างทดลอง ถูกทดลองเพื่อเป็นเอ็กโซซิสท์รุ่นที่ 2 ร่างทดลองอีกร่างก่อนจะเกิดโศกนาฎกรรมเมื่อ 9 ปีก่อนถูกคันดะทำลายแต่ไม่ตายโดยศาสนจักรปิดเป็นความลับเพื่อใช้ร่างเป็นตัวทดลองต่อไป และถูกโนอาปลุกขึ้นมาอีกครั้งในฐานะของอาคุม่าเพื่อแผนการบางอย่าง

อีกทั้งอัลม่ายังตั้งใจที่จะฆ่า "คันดะ ยู"

### ผู้ร่วงหล่นจากสรวงสวรรค์
;**ชูแมน ดาร์ก** (Suman Dark)
:หนึ่งในทีมของเสนาธิการโซคาโร่ แต่ขัดขืนกฎข้อห้ามของผู้เป็น เอ็กโซซิสท์ เพราะเขาได้ขายข้อมูลของพวกพ้อง เพื่อเอาชีวิตรอดจากตระกูลโนอา อินโนเซนส์จึงทำร้ายเขา จนกลายเป็นเพียง ป้อมปราการอินโนเซนส์ และสูญเสียความเป็นมนุษย์ไป

### เอ็กโซซิสท์รุ่นที่สาม
เป็นมนุษย์ที่ทดลองโดยศาสนจักร สาขาอเมริกาเหนือ (ทดลองแบบลับ ๆ ไม่ให้ศูนย์อื่นรู้) โดยใส่เศษไข่อาคุม่าลงในร่างมนุษย์จากนั้นจะกลายเป็นอาคุม่าระดับหนึ่งแต่สามารถควบคุมตัวเองได้และร่างกายจะเปลี่ยนแปลงบางส่วน
วิธีการโจมตีของเอ็กโซซิสท์ที่สาม คือดูดกลืนอาคุม่าลงไปในมือของตัวเอง (มือมีลักษณะคล้ายอาคุม่า) ได้ทีละหลาย ๆ ตัว แต่อเลนรู้สึกสงสารอาคุม่าที่ถูกเอ็กโซซิสท์รุ่นสาม กลืนกิน เพราะวิญญาณอาคุม่าเหล่านั้นจะไม่ได้รับการปลดปล่อย

### วิญญาณศักดิ์สิทธิ์
;เฮพลัสกา (Hevlaska)
:หญิงที่สาบานจะเป็นผู้รับใช้ผู้เป็นเจ้า เมื่อเสียชีวิตได้กลายเป็น "วิญญาณแห่งโลก" มีความสามารถในการเก็บรักษาอินโนเซนส์

;ทิมแคนพี (Timcanpy)
:โกเลมของครอสที่อยู่กับอเลน เมื่อก่อนมีขนาดเท่ากับโกเลมสื่อสารธรรมดา แต่เมื่ออยู่กับอเลนก็กินเยอะขึ้นเรื่อย ๆ จนอ้วนป่องเหมือนลูกบอลสีทอง ชอบมุดหัวนอนอยู่บนศีรษะของอเลน

### ตัวละครอื่น ๆ
;**มานา วอคเกอร์** (Mana Walker-Mana D. Campbell)
:พ่อบุญธรรมของอเลน และเป็นพี่ชายร่วมสายเลือดของลำดับที่ 14 แท้จริงแล้วมานาคือเคาท์พันปี 
;**นักดนตรีของพระผู้เป็นเจ้า** (Near D. Campbell)
:ผู้ที่ทรยศต่อตระกูลโนอาและเป็นผู้ที่สามารถขับเคลื่อนจตุรัสนาวาได้ คือ ลำดับที่ 14 มีความต้องการคือการขึ้นเป็นพ่อขุนนางคนใหม่ ชอบโผล่หน้ามากะทันหันโดยไม่ให้ตั้งตัว น่าตากวนนิดหน่อย และคืออเลนในปัจจุบัน
;**เจอร์รี่** (Jerry)
:หัวหน้าพ่อครัวของลัทธิแห่งความมืด เป็นคนแรกที่ได้ทราบถึงความสามารถในการรับประทานอาหารของอเลน
;**เอริอาเด** (Eriarde)
:คนรักของอเลสเตอร์ โครววี่ แท้จริงแล้วเธอคืออาคุม่านั่นเอง ถึงเธอจะเป็นอาคุม่า แต่เธอก็เป็นอาคุม่าที่รักอเลสเตอร์มาก ท้ายสุดก็โดนโครว์รี่ดูดเลือดจนสลายไป
;**โฟ** (Fo)
:ผู้พิทักษ์ซึ่งสิงสถิตอยู่ในศาสนจักรสาขาเอเชีย มีบทบาทในการฟื้นอินโนเซนส์ของอเลน คาดว่าจะชอบบาคุ
;**เบอร์65** (Number65)
:ผู้ช่วยในแผนกวิทยาศาสตร์ของลัทธิ [ไม่ใช่คน]
;**จอห์นนี่** (Johnny)
:ผู้ช่วยในแผนกวิทยาศาสตร์ของลัทธิ
;**มีมี่** (Memi)
:สาวใช้คนสนิทของ ลูลูเบล ใช้อาวุธพัดเหล็ก เป็นอาคุม่า มีความยกย่องนับถือลูลูเบลมาก (ตัวละครที่มีแต่ในอนิเมะเท่านั้น)
;**เหมยหลิน** Maelin
:เด็กสาวซึ่งมีอินโนเซนส์ในรูปแบบลูกแก้ว มีความสามารถในการดูอนาคตได้ แต่ลูกแก้วถูกทำลาย ด้วยฝืมือลูลูเบลจนภารกิจล้มเหลว
;**อัลม่า** Alma 
:เป็นครึ่งมนุษย์ครึ่งอาคุม่า เป็นเพื่อนเก่าของ คันดะ เมื่อสมัยเด็กได้เชื่อมต่อกับอินโนเซนส์และตามฆ่าคนในสถานทดลองทั้งหมด ถูกคันดะใช้ดาบอินโนเซนส์ด้วยกันฟันจนเสียชีวิตเพื่อหยุดยั้งความบ้าคลั่ง แต่เพราะร่างกายที่ถูกฝังยันต์คืนชีพ เขาจึงยังมีชีวิตอยู่และเติบโตขึ้นเรื่อยๆเท่ากับชายหนุ่มคนหนึ่ง (อายุเท่ากับคันดะ) ในสภาพเป็นครรภ์แม่เพียงหนึ่งเดียวที่ผสานเข้ากับฟองไข่อาคุม่าได้ และเป็นออริจินัลที่มอบเซลล์ให้แก่เอ็กโซซิสท์รุ่นที่สอง แต่ได้ปิดกั้นตัวเองไว้ตั้งแต่เมื่อ9ปีก่อนแล้ว

## รายชื่อตอน

## เพลงประกอบ
เป็นเพลงประกอบจากรูปแบบแอนิเมชัน โดยมีการปรับเปลี่ยนเพลงไปตามตอนที่เปลี่ยนไป

### เพลงเปิด (OP)
* INNOCENT SORROW (ตอนที่ 1-25) 
:ขับร้องโดย abingdon boys school 
* Brightdown (ตอนที่ 26-51)
:ขับร้องโดย นามิ ทามากิ
* Doubt & Trust (ตอนที่ 52-76)
:ขับร้องโดย access 
* Gekidou (ตอนที่ 77-103)
:ขับร้องโดย UVERworld

### เพลงปิด (ED)
* SNOW KISS (ตอนที่ 1-13)
:ขับร้องโดย NIRGILIS 
* Pride of Tomorrow (ตอนที่ 14-25) 
:ขับร้องโดย JUNE 
* To the Continuation of the Dream (ตอนที่ 26-38)
:ขับร้องโดย surface
* Antoinette Blue (ตอนที่ 39-51) 
:ขับร้องโดย นานะ คิตาเดะ 
* The Reason Why You Are Here (ตอนที่ 52-64)
:ขับร้องโดย ริเอะ ฟุ
* Wish (ตอนที่ 65-76)
:ขับร้องโดย Sowelu 
* Regret (ตอนที่ 77-89)
:ขับร้องโดย ไม โฮชิมุระ
* Changin' (ตอนที่ 90-103)
:ขับร้องโดย สเตฟานี

    เพลงประกอบภายในเรื่อง (IN)
* Lalas Lullaby 
 ขับร้องโดย Wada Kaoru 
* Tsunaida te ni Kiss wo 
 ขับร้องโดย Sanae Kobayashi ตอนที่ 92-93
## อ้างอิง

## แหล่งข้อมูลอื่น
*  โชเน็นจัมป์  
*  เว็บไซด์อย่างเป็นทางการ  
*  ทีวีโตเกียว 
*  เกมของโคนามิ 
*  เว็บไซต์ของคนรักดีเกรย์แมน

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:อนิเมะที่ออกฉายในปี พ.ศ. 2549
หมวดหมู่:อนิเมะที่ออกฉายในปี พ.ศ. 2559
หมวดหมู่:ทีเอ็มเอสเอ็นเตอร์เทนเมนต์
หมวดหมู่:รายการโทรทัศน์ของทีวีโตเกียว
หมวดหมู่:ดี.เกรย์แมน
หมวดหมู่:ตัวละครกลุ่มสี่
หมวดหมู่:การไล่ผีในอนิเมะและมังงะ
หมวดหมู่:แฟรนไชส์ของชูเอชะ